Artur Kirsipuu
Artur Oskar Johannes Kirsipuu (välismaal ka Arthur Kirsipu; 12. august 1897 Tõrva – 18. november 1984 Tartu) oli eesti arhitekt. Ta õppis 1917–1919 Petrogradi Tsiviilinseneride Instituudis, 1920–1921 Tartu Ülikooli matemaatika-loodusteaduskonnas ja 1922–1927 Berliini Tehnikaülikoolis, mille lõpetas arhitekti kutsega. Kirsipuu osales Vabadussõjas. Oli Eesti Üliõpilaste Seltsi liige. Ta oli ka EÜSi maja ümberehituse projekti autor, millega laienes maja kolmandiku võrra (projekt valmis 1929 ja ümberehitus 1930). Tema poeg on jalgrattur ja jalgrattatreener Rein Kirsipuu ning tütar Mall Kirsipuu oli ratsutaja ja treener. Artur Kirsipuu on maetud Puhja kalmistule.